આમ, ચાર દિવસ સુધી ચાલતા આ મેળામાં આરોગ્યની સાથે સ્વચ્છતા પણ જળવાઈ રહે તે હેતુથી જિલ્લા વહીવટી તંત્રે આ વર્ષે પ્રથમ વખત મેળામાં પ્લાસ્ટીકના ઉપયોગ ઉપર પ્રતિબંધ મુકયો છે. અને મેળાના મુલાકાતીઓને પીવાના પાણીની તકલીફ ન પડે તે માટે પાણીના 30 સ્ટેન્ડ ખાસ મુકવાનું આયોજન કરાયુ છે. આ ઉપરાંત આપણી સંસ્કૃતિમાં દર્શાવેલ વાજીંત્રોનું અસ્તીત્વ ટકાવી રાખવા રાવણ હથ્થા જેવા સંગીતના વાદ્યની હરીફાઈ યોજાશે. આમ આજે તરણેતરનો આ ભાતીગળ મેળો દેશના સીમાંડાઓ વટાવી આંતરરાષ્ટ્રીય ખ્યાતી પ્રાપ્ત મેળો બની રહેવા પામ્યો છે.